Hvað verður um agnirnar frá rafskautinu í örbylgjuofninum , eftir að þær hafa náð ofsahraða og hitað upp vatnssameindirnar í fæðunni ? Borðum við þær , eru þær hættulegar ? Það er ekki rétt skilið hjá spyrjanda að örbylgjuofnar hiti fæðu með ögnum heldur fer hitunin fram með bylgjum , eins og kemur fram í svari Bryndísar Evu Birgisdóttur og Jóhönnu Eyrúnar Torfadóttur við spurningunni Hver er rökstuðningur þeirra sem segja að örbylgjuofn sé mjög skaðlegur ? . Vatnið í matnum hitnar af því að þessar bylgjur reyna sitt á hvað að snúa vatnssameindunum upp og niður . Við þessa sífelldu hreyfingu hitnar vatnið , og þar með maturinn allur , vegna þess að varmi er ekkert annað en hreyfiorka sameindanna eins og kemur fram í svari á Vísindavefnum við spurningunni Hiti og kuldi hafa áhrif á frumefnin . En hvað er hiti og kuldi ? . Það eina sem fer úr ofninum í matinn sem verið er að hita er því orkan sem samsvarar auknum varma matarins . En það var nú einmitt tilgangurinn með að stinga matnum í ofninn . Örbylgjuofnar hita matvæli ekki með ögnum , heldur með örbylgjum líkt og nafnið gefur til kynna . Lýsing spyrjanda á ögnum sem koma frá rafskauti og ná miklum hraða á sem sagt ekki við um örbylgjuofn . Hún á hins vegar ágætlega við um svokallaða bakskautslampa ( cathode ray tube , CRT ) sem eru til dæmis bæði í sjónvarpstækjum og í tölvum . En rafeindirnar inni í þeim eru í lofttæmdu glerhylki og sem betur fer er ógerningur að koma matvælum þangað inn nema eyðileggja sjálft tækið um leið ! prófessor emeritus , ritstjóri Vísindavefsins 2000 - 2010 og ritstjóri Evrópuvefsins 2011 Tilvísun SIV og ÞV . „ Hvað verður um agnirnar frá rafskautinu í örbylgjuofninum , eftir að þær hafa náð ofsahraða og hitað upp vatnssameindirnar í fæðunni ? Borðum við þær , eru þær hættulegar ? “ Vísindavefurinn , 14. ágúst 2000 . Sótt 8. desember 2019 . SIV og ÞV . ( 2000 , 14. ágúst ) . Hvað verður um agnirnar frá rafskautinu í örbylgjuofninum , eftir að þær hafa náð ofsahraða og hitað upp vatnssameindirnar í fæðunni ? Borðum við þær , eru þær hættulegar ? Vísindavefurinn . „ Hvað verður um agnirnar frá rafskautinu í örbylgjuofninum , eftir að þær hafa náð ofsahraða og hitað upp vatnssameindirnar í fæðunni ? Borðum við þær , eru þær hættulegar ? “ Vísindavefurinn . 14. ágú. 2000 . Vefsíða . 8. des. 2019 .